Seven Psalms

Seven Psalms (בעברית: שבעה מזמורי תהילים) הוא אלבום האולפן החמישה-עשר של זמר הרוק והפולק היהודי-אמריקאי פול סיימון שיצא לאור ב-2023 בהוצאת אאול רקורדס ולגאסי רקורדינגס. האלבום נוצר כאלבום קונספט כאשר שבעת השירים בו מהווים מעין סוויטה אחת שנועדה להשמעה אחת רציפה. שירי האלבום הוקלטו עם כלים אקוסטיים בלבד והם עוסקים בסוגיות רוחניות כמו אמונה, תמותה ומשמעות. ב-2018 הוציא סיימון את אלבומו הקודם, In the Blue Light, שהורכב מגרסאות חדשות לשירים מאלבומים קודמים והודיע כי יפסיק לצאת למסעי הופעות. Seven Pslams הוא אלבומו הראשון של סיימון שכולל חומר מקורי מאז Stranger to Stranger מ-2016. בטריילר שפורסם לקראת יציאת האלבום סיפר סיימון כי בתחילת 2019 חלם חלום שבו נאמר לו שהוא עובד על יצירה שנקראת "שבעה מזמורי תהילים". סיימון נהג להתעורר 2–3 פעמים בשבוע לפנות בוקר ולעבוד על האלבום. על תהליך היצירה אמר סיימון כי "היצירה כולה היא למעשה ויכוח שלי עם עצמי על אמונה או לא." האלבום הוקלט באולפנים בניו יורק עם כלי נגינה אקוסטיים בלבד עם הופעות אורח של אשתו של סיימון, אדי בריקל, וינטון מרסליס וההרכב הבריטי VOCES8. הפקת האלבום תועדה בסרט בשם In Restless Dreams שעתיד לצאת בבימויו של אלכס גיבני. עטיפת האלבום לקוחה מהתמונה "שני ינשופים" של האמן האמריקאי תומאס מורן. במאי 2023 חשף סיימון כי במהלך העבודה על האלבום איבד את שמיעתו באוזן השמאלית. באתר Metacritic מחזיק האלבום בציון 85 בהתבסס על 11 ביקורות. האלבום זכה לביקורת חיובית בניו יורק טיימס ונכתב כי חוסר הפורמליות של האלבום "תוכנן בקפידה". בגארדיאן נתנו לאלבום חמישה כוכבים מתוך חמישה ונכתב כי זהו "פחות אלבום ויותר מצב חלום שנועד לשטוף את המאזין בהשמעה אחת. באתר Allmusic נכתב כי האלבום לא מרגיש כמו סיכום, אלא יותר כמו אפילוג לקריירה של האמן. בוול סטריט ג'ורנל התייחסו למבנה הלא שגרתי של אלבום ונכתב כי הוא ידרוש מספר השמעות בכדי להתחבר אליו. בנוסף נכתב כי סיימון לא ממש שר בתים, גשרים ופזמונים, אלא זוהי יותר נגינת הגיטרה של סיימון שיוצרת את המלודיות. באתר American Songwriter העניקו לאלבום שלושה וחצי כוכבים מתוך חמישה ונכתב כי בדומה לאלבום Graceland, יש כאן ניסיון להציג את סיימון באור שונה לחלוטין ואף על פי שמדובר באלבום מסקרן, מעריציו המושבעים של סיימון עשויים להתאכזב. בן שלו שיבח את הלחנים ואת נגינתו של סיימון ויוסי חרסונסקי כתב כי מצד אחד האלבום מרגיש כמו ההצגה האחרונה של סיימון אך מצד שני מבליט את היצירתיות שלו בשלב מאוחר בקריירה. האלבום הושווה לאלבום Blackstar של דייוויד בואי ו-You Want it Darker של לאונרד כהן, שנוצרו בסמוך למותם של הזמרים. כל השירים נכתבו על-ידי פול סיימון טריילר של האלבום, סרטון בערוץ "PaulSimonVEVO", באתר יוטיוב (אורך: 05:15) Seven Pslams באתר AllMusic Seven Pslams באתר MusicBrainz מידע על האלבום Seven Psalms באתר MusicBrainz האלבום Seven Psalms באתר Discogs Ben Kirby, Paul Simon, ending his touring career, says he doesn’t believe in ‘legacy’, CNN, ‏Nov 14, 2018 Kory Grow, Paul Simon Plumbs His Dreams for New ‘Seven Psalms’ Composition, Rolling Stone, ‏Apr 12, 2023 Chris Willman, Paul Simon to Release ‘Seven Psalms,’ First Album of Newly Written Material in Seven Years, Variety, ‏Apr 12, 2023 Rachel Brodsky, Paul Simon Announces New Not-An-Album Seven Psalms, Stereogum, ‏Apr 12, 2023 Kelby Vera, Paul Simon Says Hearing Loss May Stop Him From Touring Ever Again, HuffPost UK, ‏May 24, 2023 Seven Psalms, Metacritic Jon Pareles, Paul Simon Confronts Death, Profoundly, on ‘Seven Psalms’, The New York Times, ‏May 18, 2023 Kitty Empire, Paul Simon: Seven Psalms review – a surprise and a revelation, The Guardian, ‏May 21, 2023 Stephen Thomas Erlewine, Seven Pslams review, Allmusic Mark Richardson, ‘Seven Psalms’ by Paul Simon Review: A Suite of Divine Songs, The Wall Street Journal, ‏May 22, 2023 Lee Zimmerman, Review: Paul Simon’s Religious Revival, American Songwriter, ‏May 19, 2023 בן שלו, האלבום החדש מחזק את מה שידענו: אלוהים הוא שיר של פול סיימון, באתר הארץ, 29 במאי 2023 פול סיימון Seven Psalms, באתר יוסמיוסיק, ‏25 במאי 2023